**George Peter John Criscuola** (\* 20. december 1945, Brooklyn, New York, USA), známejší ako **Peter Criss**, je bývalý americký hudobník, skladateľ, producent a herec, ktorý sa preslávil ako spoluzakladateľ a pôvodný hráč na bicie nástroje, či príležitostne aj spevák hard rockovej kapely Kiss. V maskovanej podobe Peter Criss predstavoval postavu mačacieho (kocúrieho) muža.

Kariéra
-------

### Začiatky

The Catman (mačací muž).
Peter Criss má taliansko-írsky pôvod. Je najstarším z piatich detí manželov Josepha a Loretty Criscuolovcov. Rodina jeho otca pochádza z juhotalianskeho mesta Scafati v provincii Salerno (Kampánia). Peter vyrastal v New Yorku, v brooklynskej štvrti Williamsburg. V detstve sa kamarátil s Jerry Nolanom, ktorý sa neskôr preslávil ako bubeník kapely New York Dolls.

Peter Criss hral s kapelníkom Joey Grecom, keď ukončil štúdium hry na bicie v klube Metropole v New Yorku u svojho vzoru, džezového bubeníka Gene Krupu.

Od polovice do konca 60. rokov 20. storočia bol Criss členom viacerých hudobných zoskupení. V tomto období hral aj v zostave americkej kapely Chelsea, ktorá mala u hudobného vydavateľa Decca Records kontrakt na dva hudobné albumy: jeden vyšiel v roku 1970 pod titulom *Chelsea*, no druhý album nebol nikdy nahratý, lebo kapela sa postupne rozpadala. Najprv z nej bolo trio, neskôr už len duo, ktoré spolúčinkovalo pod názvom „Lips".

### Kiss

Po rozpade Lips v roku 1973 si dal Peter Criss do časopisu *Rolling Stone* inzerát, že hľadá prácu bubeníka. Niektoré zdroje existenciu tohto inzerátu popierajú. Pravdou je, že práve skupina Kiss, respektíve Paul Stanley Gene Simmons, hľadali členov do svojej vtedy ešte nenazvanej kapely. V roku 1972 sa ku skupine pripojil gitarista Ace Frehley, potom si dali názov a Gene Simmons v knihe *Kiss And Make-Up* poznamenáva, že Petra Crissa telefonicky oslovil potom, ako našiel kontakt na neho v inzeráte časopisu *Rolling Stone*. Gene dodáva, že masku mačacieho muža („Catmana") Peter získal za to, že podobne ako mačka musel mať deväť životov aby prežil ťažkú skúšku prežitia na brooklynských uliciach.

Skupina Kiss vydala svoj debutový eponymný album vo februári 1974. Počas svojej kariéry sa Peter Criss viackrát podieľal ako sólový spevák na viacerých skladbách kapely vrátane takých ako sú „Black Diamond", „Hard Luck Woman", „Nothin' to Lose", „Mainline", „Strange Ways", „Getaway"... či jeden z prelomových hitov kapely s názvom „Beth". Na piesňach, ktoré sú autorsky uvádzané ako jeho diela s Petrom Crissom spolupracoval aj Stan Penridge, ktorý bol jeho spoluhráčom v skupine Chelsea, respektíve neskôr aj v zoskupení Lips.

Balada „Beth", ktorej je Criss spoluautorom sa v USA dostala do Top 10 na siedmu pozíciu. Ako song je toto dielo pre skupinu Kiss jedným z najúspešnejších. Napísaný bol ešte pred Crissovým vstupom do kapely. Nápad na jeho melódiu dostali spolu s Penridgom počas cesty do skúšobne vlakom medzi New Jersey do New York City. Demo skladby existuje od roku 1971. Pôvodne sa pieseň volala „Beck" podľa mena manželky Mikeho Branda, ďalšieho člena Lips, ktorá im často vyvolávala, lebo chcela vedieť, kedy sa už konečne Mike zo skúšky dostaví domov. Po rokoch, potom ako sú Bob Ezrin a Gene Simmons označovaní ako autori zmeny názvu na „Beth", je za tému skladby v interview s Petrom označované vzdanie pocty Crissovej manželke Lydii Di Leonardovej. Údajne zmenili text inšpirovaní tým, ako Lydia lamentovala ako jej Peter chýba počas koncertného turné. 

V roku 1978 Peter Criss utrpel vážne zranenia pri dopravnej nehode. Rok nato v roku 1979 Criss pri nahrávke albumu *Dynasty* hral iba na svojej autorskej kompozícii „Dirty Livin" a už nenahrával ani skladby albumu *Unmasked*. Pri výrobách albumov ho nahradil štúdiový bubeník Anton Fig, ktorý spolupracoval aj na Frehleyovom sólovom albume.

Oficiálne bol z kapely Kiss Peter Criss vylúčený 18. mája 1980. Výsledkom tohto rozhodnutia bolo, že koncom augusta bol na jeho miesto pre európske koncertné turné vzatý ďalší brooklynský rodák Paul Charles Caravello, ktorý sa stal známy pod umeleckým menom Eric Carr.

### Sólová kariéra

V marci roku 1980 Peter Criss začal nahrávať svoj druhý sólový album *Out of Control*. Vyšiel o rok neskôr a, napriek odozve od jeho priamych fanúšikov, bol komerčným prepadákom. Pdobne dopadol aj jeho nasledujúci projekt *Let Me Rock You*, na ktorom bola aj nahrávka komponovaná Genem Simonsom. Na obale tohto albumu, ktorý nevyšiel v USA bol Crissov portrét bez mejkapu.

Počas nasledujúceho zvyšku 80. a začiatku 90. rokov 20. storočia bol Criss členom viacerých hudobných formácií, ktoré bežne nevydržali hrať spolu viac ako rok. Jednou z nich bola napríklad aj kapela The Keep, v ktorej hral aj ďalší bývalý člen skupiny Kiss, gitarista menom Mark St. John. Criss hral od jari do decembra roku 1986 aj v kapele Balls of Fire.

Počas toho ako sa v roku 1987 skupina Kiss venovala podpore svojho nového projektu *Crazy Nights*, Criss sa prezentoval v programe *Metal Shop*, kde v omnoho pozitívnejšom svetle diskutoval o svojom pôsobení v kapele a zároveň robil promo svojej aktuálnej autobiografickej knihe *A Face without a Kiss*. Zmienil sa aj o svojej predstave o tom, že si plánuje jedného dňa otvoriť nahrávacie štúdio s vlastnou nahrávacou spoločnosťou, ktorú by nazval *Catman Records*. Criss sa v roku 1989 tiež spojil s bývalým kolegom z kapely Kiss Ace Frehleyom pri nharávaní albumu *Trouble Walkin'*. V jednej zo skladieb albumu si zaspieval a nahral perkusie. 

Začiatkom 90. rokov Peter Criss vytvoril zoskupenie s názvom „Criss", v ktorom hral aj Mike Stone, neskôr známy ako gitarista kapely Queensrÿche. Skupina v decembri roku 1993 vydala EP *Criss* a v auguste roku 1994 album *Cat #1*. Kapela Criss v roku 1995 tiež tvorila súčasť koncertného turné Ace Frehleya počas projektu „Bad Boys Tour".

### Návraty ku Kiss

V roku 1995 sa Criss objavil v Los Angeles na oficiálnom programe Kiss Konvention, ktorý uvádzal Kiss na živú nahrávku organizovanú pre program *MTV Unplugged*. V paríli roku 1996 oficiálne na tlačovej konferencii členovia kapely Kiss potvrdili svoje spojenie na nasledujúce koncertné turné, ktoré absolvujú v pôvodnej štvorčlennej zostave. Turné *Alive/Worldwide Tour* z rokov 1996 – 1997 malo obrovský úspech a kapela v nasledujúcom roku 1998 nahrala a vydala album *Psycho Circus*. Počas nahrávania vznikol spor, nakoľko na nahrávaní bicích nástrojov sa Criss podieľal iba v jednej skladbe a pre zvyšok albumu nahral bicie Kevin Valentine. Criss si ešte zaspieval v troch skladbách albumu.

V kapele Kiss vznikali časté napätia, ktoré mali za následok Crissove odchody. Dňa 7. októbra 2000 Criss v závere jedného koncertu v Južnej Karolíne zdemoloval svoju biciu aparatúru. Aj keď si fanúšikovia mysleli, že je to súčasťou vystúpenia v skutočnosti šlo o prejav Crissovej frustrácie. Bolo to jeho posledné vystúpenie po ktorom bol v roku vymenený Ericom Singerom. So skupinou sa Peter ešte spojil na nahrávaní CD a DVD koncom roku 2002 na projekte *Kiss Symphony: Alive IV* a v marci roku 2004 z kapely odišiel znovu.

Osobný život
------------

Od roku 2004 sa Criss na verejnosti objavuje sporadicky. Býva na Wall Township v New Jersey. Dňa 24. júla 2007 mu hudobné vydavateľstvo Silvercat Records vydalo hudobný album *One for All*

Criss je nadšenec do zbraní. Má z nich veľkú zbierku pištolí a rád si s nimi zastrieľa na terče. Ako sa vyjadril v interview 31. októbra 1979 tieto zbrane nepoužíva na poľovanie.

V novembri roku 2008 bolo o ňom známe, že je trikrát ženatý. Jeho manželkami boli Lydia Di Leonardo (od 1970 do 1979), pôvodne Playmate Debra Jensen (od 1979 do 1994). V súčasnosti je jeho manželkou od roku 1998 Gigi Criss. Peter Criss má jednu dcéru Jenilee, ktorá sa narodila v roku 1981.

V roku 2008 bola Petrovi Crissovi diagnostikovaná rakovina prsníka Stalo sa to potom, ako si počas práce na hrudníku nahmatal hrču s ktorou navštívil lekára. Následnou lumpektómiou sa lekárom podarilo tento karcinóm odstrániť.

Dňa 23. októbra 2012 Peter Criss vydal pod názvom *Makeup to Breakup: My Life In and Out of Kiss* svoju autobiografiu. Na písaní knihy s ním spolupracoval spisovateľ Larry Sloman

V roku 2014 bude Peter Criss spolu ako člen kapely Kiss uvedený do Rokenrolovej siene slávy.

Herec
-----

Okrem postáv, v ktorých hral sám seba v roku 1978 vo filme *Kiss Meets the Phantom of the Park* a v roku 1999 v snímke *Detroit Rock City*, si Peter Criss zahral malé postavy v dvoch televíznych programoch. V roku 1998 to bola postava v jednej časti seriálu *Millennium*, v roku 2002 si zahral väzňa menom Martin Montgomery v dvoch epizódach väzenskej drámy *Oz*, ktorú odvisielala televízia HBO. Peter Criss tiež hral postavu Mikeho vo filme o atentáte na prezidenta Kennedyho s názvom *Frame of Mind*.

Bicie nástroje
--------------

Peter Criss hrá na činely značky Zildjian, používa paličky Pro-Mark, biciu súpravu Drum Workshop s blanami Remo.

Diskografia
-----------

### So skupinou Chelsea

* 1970 – *Chelsea* (1970)

### So skupinou Kiss

* 1974 – *Kiss*
* 1974 – *Hotter Than Hell* (1974)
* 1975 – *Dressed to Kill*
* 1975 – *Alive!*
* 1976 – *Destroyer*
* 1976 – *Rock and Roll Over*
* 1977 – *Love Gun*
* 1977 – *Alive II*
* 1978 – *Double Platinum*
* 1979 – *Dynasty*
* 1980 – *Unmasked*
* 1996 – *Kiss Unplugged*
* 1998 – *Psycho Circus*
* 2003 – *Kiss Symphony: Alive IV*

### Sólové projekty

* 1978 – *Peter Criss*
* 1980 – *Out of Control*
* 1982 – *Let Me Rock You*
* 1993 – *Criss*
* 1994 – *Cat #1*
* 2004 – *One for All*

Referencie
----------

1. ↑  LEAF, David. *Kiss*. New York : Warner Books, 2003. Dostupné online. ISBN 978-0-446-53073-6. S. 22.
2. ↑   *Jerry Nolan Bio'* [online]. [Cit. 2012-10-09]. Dostupné online.
3. ↑  LEAF, David. *Kiss*. New York : Warner Books, 2003. Dostupné online. ISBN 978-0-446-53073-6. S. 27.
4. ↑  David Leaf, Ken Sharp *Kiss: Behind the Mask - Official Authorized Biography* Warner Books, 2005ISBN 978-0446695244Page268
5. ↑  CD, KISStory, Demos and Rare Songs, Vol 3, songs 1 & 2, 2008
6. ↑   *Peter Criss Biography - AOL Music* [online]. Music.aol.com, [cit. 2011-10-11]. Dostupné online.
7. ↑   *Criss Q and A* [online]. [Cit. 2009-01-22]. Dostupné online.
8. ↑   *Kiss related recordings-Balls of Fire* [online]. [Cit. 2009-02-08]. Dostupné online.
9. ↑   *Kiss related recordings-Criss EP* [online]. [Cit. 2012-10-09]. Dostupné online.
10. ↑   *Peter Criss Destroys Drum Kit* [online]. Youtube.com, 2000-10-07, [cit. 2012-10-09]. Dostupné online.
11. ↑   *Peter Criss Destroys Drum Kit* [online]. Youtube.com, 2000-10-07, [cit. 2011-10-11]. Dostupné online.
12. ↑  Parry, Wayne via the *Associated Press*."2008 resolutions from Yogi, The Donald, a rock star and more", *Burlington County Times*, December 28, 2007. Accessed September 1, 2008. "'I have a big mouth for a lot of people, but I never take my own advice and do it myself,' said Criss, who lives in Wall Township and is best known for the ballad "Beth" and his Catman makeup."
13. ↑  Amazon.com: One for All
14. ↑   *Peter Criss reveals he was diagnosed with breast cancer* [online]. blabbermouth.net, 6 October 2009, [cit. 2009-10-11]. Dostupné online.
15. ↑  BAUER, Zoe. *Famous People Who Suffered from Breast Cancer* [online]. [Cit. 2013-01-13]. Dostupné online.
16. ↑  Peter Criss Autobiography "Makeup to Breakup" Due Fall 2012, Drummer Cafe, April 2, 2012
17. ↑  Peter Criss - IMDb
18. ↑   *Peter's drum page* [online]. [Cit. 2013-06-05]. Dostupné online.
19. ↑  Criss performed on only one song, "Dirty Livin'."
20. ↑  Credited in the album liner notes, but does not appear
21. ↑  Vocals on "You Wanted The Best" and lead vocal on "I Finally Found My Way"

Zdroj
-----

*Tento článok je čiastočný alebo úplný preklad článku Peter Criss na anglickej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Peter Criss**

| * z
* d
* u
Kiss |
| --- |
| 
* **Paul Stanley**
* **Gene Simmons**
* **Tommy Thayer**
* **Eric Singer**

* Peter Criss
* Ace Frehley
* Eric Carr
* Vinnie Vincent
* Mark St. John
* Bruce Kulick

 |
| Štúdiové albumy | 
* *Kiss*
* *Hotter Than Hell*
* *Dressed to Kill*
* *Destroyer*
* *Rock and Roll Over*
* *Love Gun*
* *Dynasty*
* *Unmasked*
* *Music from "The Elder"*
* *Creatures of the Night*
* *Lick It Up*
* *Animalize*
* *Asylum*
* *Crazy Nights*
* *Hot in the Shade*
* *Revenge*
* *Carnival of Souls: The Final Sessions*
* *Psycho Circus*
* *Sonic Boom*
* *Monster*

 |
| '78 sólové albumy | 
* *Gene Simmons*
* *Ace Frehley*
* *Paul Stanley*
* *Peter Criss*

 |
| Koncertné albumy | 
* *Alive!*
* *Alive II*
* *Alive III*
* *Kiss Unplugged*
* *You Wanted the Best, You Got the Best!!*
* *Kiss Symphony: Alive IV*
* *Kiss Instant Live*
* *Alive! The Millennium Concert*
* *Kiss Alive 35*
* *Kiss Sonic Boom Over Europe*

 |
| Kompilácie | 
* *Double Platinum*
* *Killers*
* *Chikara*
* *Smashes, Thrashes & Hits*
* *Greatest Kiss*
* *The Very Best of Kiss*
* *The Best of Kiss: The Millennium Collection*
* *The Best of Kiss, Volume 2: The Millennium Collection*
* *Gold*
* *The Best of Kiss, Volume 3: The Millennium Collection*
* *Jigoku-Retsuden*

 |
| Boxsety | 
* *The Originals*
* *The Box Set*
* *Kiss Chronicles: 3 Classic Albums*
* *Kiss Alive! 1975–2000*
* *Ikons*

 |
| Videá a DVD | 
* *Animalize Live Uncensored*
* *Exposed*
* *Crazy Nights*
* *X-treme Close-Up*
* *Kiss Konfidential*
* *Kiss My Ass: The Video*
* *Kiss Unplugged*
* *Psycho Circus 3-D Video*
* *The Second Coming*
* *Kiss Symphony: The DVD*
* *Rock the Nation Live!*
* *Kissology Volume One: 1974–1977*
* *Kissology Volume Two: 1978–1991*
* *Kissology Volume Three: 1992–2000*

 |
| Single | 
* „Nothin’ to Lose"
* „Kissin’ Time"
* „Strutter"
* „Let Me Go, Rock ’n’ Roll"
* „Rock and Roll All Nite"
* „C’mon and Love Me"
* „Rock and Roll All Nite (Live)"
* „Shout It Out Loud"
* „Flaming Youth"
* „Detroit Rock City"
* „Beth"
* „Hard Luck Woman"
* „Calling Dr. Love"
* „Christine Sixteen"
* „Then She Kissed Me"
* „Love Gun"
* „Shout It Out Loud (Live)"
* „Rocket Ride"
* „Strutter ’78"
* „Radioactive"
* „New York Groove"
* „Don’t You Let Me Down"
* „Hold Me, Touch Me (Think of Me When We’re Apart)"
* „You Still Matter to Me"
* „I Was Made for Lovin’ You"
* „Sure Know Something"
* „Shandi"
* „Talk to Me"
* „Tomorrow"
* „A World Without Heroes"
* „I"
* „I Love It Loud"
* „Killer"
* „Creatures of the Night"
* „Lick It Up"
* „All Hell’s Breakin’ Loose"
* „Heaven's on Fire"
* „Thrills in the Night"
* „Tears Are Falling"
* „Crazy Crazy Nights"
* „Reason to Live"
* „Turn on the Night"
* „Let's Put the ’X’ in Sex"
* „(You Make Me) Rock Hard"
* „Hide Your Heart"
* „Forever"
* „Rise to It"
* „God Gave Rock ’N’ Roll to You II"
* „Unholy"
* „Domino"
* „I Just Wanna"
* „Every Time I Look at You"
* „I Love It Loud (Live)"
* „Rock and Roll All Nite (Unplugged)"
* „Jungle"
* „Psycho Circus"
* „We Are One"
* „I Finally Found My Way"
* „You Wanted the Best"
* „Modern Day Delilah"
* „Say Yeah"
* „Never Enough"

 |
| Tribute albumy | 
* *Hard to Believe: Kiss Covers Compilation*
* *Kiss My Ass: Classic Kiss Regrooved*
* *A Tribute to the Creatures of the Night*
* *Kiss My Grass: A Hillbilly Tribute to Kiss*
* *Spin the Bottle: an All-Star Tribute to Kiss*
* *Gods of Thunder: A Norwegian Tribute to Kiss*
* *Lick It Up – A Millennium Tribute to Kiss*
* *Kiss My Ankh*
* *Sheep in KISS Make Up*

 |
| Koncertné turné | 
* Club Tour
* Kiss Tour
* Hotter Than Hell Tour
* Dressed to Kill Tour
* Alive! Tour
* Destroyer Tour
* Rock & Roll Over Tour
* Love Gun Tour
* Alive II Tour
* Dynasty Tour
* Unmasked Tour
* Creatures of the Night Tour
* Lick It Up Tour
* Animalize Tour
* Asylum Tour
* Crazy Nights Tour
* Hot in the Shade Tour
* Revenge Tour
* Kiss My Ass Tour
* Alive/Worldwide Tour
* Psycho Circus Tour
* Kiss Farewell Tour
* Rocksimus Maximus Tour/World Domination Tour
* Rock the Nation Tour
* Rising Sun Tour
* Hit ’n Run Tour
* Kiss Alive/35 World Tour
* Sonic Boom Over Europe Tour
* The Hottest Show on Earth Tour

 |
| Súvisiace články | 
* Členovia skupiny
* Chelsea
* Koncertné turné
* *Kiss Meets the Phantom of the Park*
* *Detroit Rock City*
* Diskografia
* Anton Fig
* Filmografia
* Awards
* Kiss Army
* *Kiss: Psycho Circus*
* Eddie Kramer
* Bob Kulick
* Ron Leejack
* Bill Aucoin
* *Kiss: Psycho Circus: The Nightmare Child*
* Kevin Valentine
* Wicked Lester
* Frehley’s Comet
* Kiss Coffeehouse
* Kiss Kasket
* "Teatrálnosť"
* "Road to Europe"
* *Rock School*
* *Gene Simmons Family Jewels*

 |

Autoritné údaje: * BnF: 167354573
* GND: 1030095981
* ISNI: 0000 0000 5945 9765
* LCCN: n87148799
* NK ČR: ola2002151566
* VIAF: 75367471
* WorldCat: lccn-n87148799